b'\n_START_ARTICLE_\nStormen Helga\n_START_PARAGRAPH_\nStormen Helga var en storm med vindst\xc3\xb8d af orkanstyrke, som ramte Nordjylland fredag d. 4. december 2015. Stormen gik i land ved Thybor\xc3\xb8n og flyttede sig nord\xc3\xb8stover til Skagen. Den toppede i l\xc3\xb8bet af formiddagen og var s\xc3\xa6rlig kraftig ved Hirtshals og Skagen. Stormen kom f\xc3\xa5 dage efter at Stormen Gorm havde lukket de fleste st\xc3\xb8rre broer i landet._NEWLINE_Det h\xc3\xb8jeste vindst\xc3\xb8d blev m\xc3\xa5lt til 34,5 m/s. Man aflyste tog mellem Aalborg og Frederikshavn mellem 06-13 og indsatte i stedet togbusser. Rederierne Color Line og Stena Line aflyste f\xc3\xa6rger fra b\xc3\xa5de Hirtshals og Frederikshavn.'